Tiener vermoor glo ouma oor grond | Maroela Media
Die provinsiale direkteur van openbare vervolging (DOV) het Woensdag die vonnis van 'n 18-jarige man vir die wrede moord op sy ouma verwelkom.
Elmon Phillemon Magabane (18) is Donderdag in die Limpopo-hooggeregshof tot 18 jaar tronkstraf gevonnis vir die wreedaardige moord op sy ouma.
Mashudu Malabi-Dzhangi, woordvoerder van die nasionale vervolgingsgesag (NVG), het gesê Magabane het op 12 Mei 2017 by Roossenekal in die Grondblersdal-distrik sy ouma, Kgarebe Stephina Masangu (78), in haar plakkershut doodgesteek.
"Die beskuldigde het toe die bure geroep en voorgegee dat hy sy ouma vermoor in die huis aangetref het. Die ouma is doodgemaak hoofsaaklik omdat sy geweier het om haar grond vir R1 miljoen aan 'n onbekende koper te verkoop," het Malabi-Dzhangi gesê.
Die beskuldigde het tydens die verhoor skuld erken op die voorval.
Adv. Manyenya Sebelebele het ter verswaring gesê die moord is met voorbedagte rade gepleeg en is veral ook erg omdat hy sy eie ouma vermoor het. Hy het ook die hof gemaan om in ag te neem dat hy die familie met emosionele en sielkundige skade gelos het wat nie onderskat moet word nie.
Tydens die vonnisoplegging is die beskuldigde se ouderdom, die feit dat hy 'n eerste oortreder is en dat hy skuldig gepleit het in ag geneem.
DA slaan beleidspenne in voor 2019-verkiesing
Maar net weer 'n bevestiging dat meeste van die mense wat so oor grond tekere gaan eintlik die geld soek.
En hy het gedink hy gaan wegkom daarmee! Nou is die ouma dood en hy sit 18 jaar in die tronk. Dom mense leer nooit.
18 jaar is n belaglike vonnis deur iemand se lewe te neem
Ai die kind het net bietjie geldjies gesoek en die grond was darem ook 'n oplossing in daardie stadium. Hy was jonk en het nie mooi nugter gedink nie.